**Jarkko Juhani Malinen** (s. 17. maaliskuuta 1988 Kuopio) on suomalainen jääkiekkoilija, joka pelaa SM-liigajoukkue JYPissä. Hän on pelipaikaltaan keskushyökkääjä. Malinen on pelityyliltään kahden suunnan sentteri.

Ura
---

### Seuraura

Malinen on Kalevan Pallon kasvatti. Hän oli kaudella 2006–2007 joukkueen A-nuorten toiseksi paras pistemies Joonas Riekkisen jälkeen tehoilla 9+18=27. Malinen pelasi samalla kaudella myös ensimmäiset miesten pelinsä edustaessaan neljän Mestis-ottelun verran alle 20-vuotiaiden maajoukkueessa tehden yhden maalin. Hän pelasi kauden aikana myös kaksi ensimmäistä SM-liigaotteluaan. Malinen teki liigadebyyttinsä 22. helmikuuta 2007 vieraissa Jokereita vastaan.

Kaudella 2007–2008 Malinen oli tehoilla 14+17=31 KalPan A-nuorten toiseksi paras pistemies Toni Hyvärisen kanssa. Hän voitti keväällä 2008 A-nuorten Suomen-mestaruuden. SM-liigan puolella Malinen pelasi 18 ottelua ilman tehopisteitä. Hän pelasi kauden aikana myös neljä Mestis-ottelua alle 20-vuotiaiden maajoukkueessa tehden yhden syöttöpisteen.

Kaudella 2008–2009 Malinen pelasi SM-liigassa 39 runkosarjaottelua tehden neljä maalia sekä kolme playoff-ottelua ilman tehopisteitä. Hän teki liigauransa ensimmäisen maalin kauden toisessa ottelussaan 18. syyskuuta 2008 vieraissa Tampereen Ilvestä vastaan. Malinen voitti keväällä 2009 SM-pronssia. Hän pelasi kauden aikana myös seitsemän ottelua lainalla Mestis-joukkue Jokipojissa tehden tehot 2+5=7. Huhtikuussa 2009 Malinen teki kaksivuotisen jatkosopimuksen KalPan kanssa.

Malisen peliaika KalPassa jäi kaudella 2009–2010 hyvin vähäiseksi ja hän pelasi joukkueessa vain kymmenen runkosarjaottelua tehden yhden syöttöpisteen. Malinen siirtyi lokakuussa 2009 joulutaukoon asti kestävällä lainasopimuksella Jokipoikiin. Tammikuussa 2010 hän palasi KalPasta Mestikseen ja siirtyi kolmen ottelun lainalle Savonlinnan Pallokerhoon. Siirtorajan kynnyksellä, tammikuun 2010 lopulla Malinen palasi loppukauden mittaisella lainasopimuksella Jokipoikiin, joissa hän voitti keväällä 2010 Mestiksen mestaruuden. Jokipojat eteni SM-liigakarsintoihin asti, jotka Ilves vei kuitenkin otteluvoitoin 4–1.

Syyskuussa 2010 KalPa lainasi Malisen toistaiseksi voimassa olevalla lainasopimuksella SaPKoon. Hän pelasi joukkueessa 15 ottelua tehopistein 4+5=9. Marraskuussa 2010 Malinen purki sopimuksensa KalPan kanssa ja palasi loppukauden mittaisella sopimuksella Jokipoikiin. Siirron taustalla oli Malisen halu saada pysyvyyttä pelipaikkaansa. Ennen tätä hän pelasi KalPassa vain kolme ottelua jääden niissä ilman tehopisteitä. Malinen kuitenkin palasi joukkueeseen vielä tammikuussa 2011, jolloin Jokipojat lainasivat hänet yhden ottelun ajaksi paikkaamaan Tommi Miettisen jättämää aukkoa. Jokipojissa Malinen teki 27 runkosarjaottelussa tehot 9+19=28.

Huhtikuussa 2011 Malinen teki vuoden mittaisen sopimuksen Mikkelin Jukurien kanssa. Hän oli kaudella 2011–2012 16 osumallaan joukkueen paras maalintekijä Jesper Piitulaisen kanssa. Kaudeksi 2012–2013 Malinen siirtyi 1+2-vuotisella sopimuksella Tapparaan. Hän otti paikkansa joukkueen kokoonpanosta ja pelasi ensimmäisen kokonaisen SM-liigakautensa tehden 59 runkosarjaottelussa tehot 3+8=11 sekä 15 playoff-ottelussa tehot 1+2=3. Malisen kolmesta runkosarjassa syntyneestä maalista kaksi syntyi alivoimalla. Hän voitti kauden päätteeksi SM-hopeaa.

Kauden 2013–2014 Malinen aloitti väkevästi ja kantoi syyskauden aikana myös Tapparan kultaista kypärää. Hän oli myös European Trophyssa joukkueen paras pistemies ja maalintekijä tehoilla 6+2=8. Runkosarjan edetessä Malinen putosi kuitenkin hiljalleen takaisin tutulle nelossentterin tontilleen. Hän voitti kauden päätteeksi SM-hopeaa. Kaudella 2014–2015 Malinen teki SM-liigan runkosarjassa tehot 16+15=31. Hän oli Tapparan toiseksi paras maalintekijä Olli Palolan jälkeen. Malinen voitti kauden päätteeksi taas SM-hopeaa.

Kaudeksi 2015–2016 Malinen siirtyi kaksivuotisella sopimuksella SM-liigan nousijajoukkue KooKoohon. Hänet nimettiin joukkueen varakapteeniksi. Malinen kuului kauden suurimpiin onnistujiin ja oli KooKoon paras syöttäjä ja toiseksi paras pistemies Josh Greenin jälkeen tehtyään SM-liigan yhden kauden piste-ennätyksensä tehoilla 12+30=42. Hänen kauteensa mahtui myös tammikuussa 2016 tullut loukkaantuminen, joka lyhensi Malisen kautta viikoilla. Hän oli ennen loukkaantumistaan SM-liigan pistepörssissä kuudentena tehtyään 38 ottelussa 30 tehopistettä. Kaudella 2016–2017 Malinen johti KooKoon sisäistä syöttöpörssiä ja oli joukkueen kolmanneksi paras pistemies Terry Broadhurstin kanssa tehoilla 3+21=24, kunnes siirtorajan kynnyksellä helmikuussa 2017 KooKoo kauppasi hänet, Kai Kantolan ja Ryan O’Connorin loppukaudeksi Helsingin IFK:hon. Vastaavasti HIFK:sta KooKoohon siirtyi loppukauden lainasopimuksilla Panu Mieho ja Miro-Pekka Saarelainen. KooKoo-kolmikon siirron taustalla oli joukkueen alhainen sijoitus sarjataulukossa ja tilan tekeminen seuraavan kauden pelaajabudjettiin. Toukokuussa 2017 Malinen teki HIFK:n kanssa kaksivuotisen jatkosopimuksen.

Malinen oli kaudella HIFK:n neljänneksi paras pistemies tehoilla 12+20=32. Pudotuspeleissä hän oli tehoilla 3+7=10 joukkueen paras pistemies Juha-Pekka Haatajan ja Patrik Carlssonin kanssa sekä paras syöttäjä Joonas Raskin kanssa. Neljännessä välieräottelussa 9. huhtikuuta 2018 Oulun Kärppiä vastaan Malinen teki HIFK:n 4–1-voittoon päättyneen ottelun voittomaalin, joka tasoitti ottelusarjan 2–2:een. Kärpät kuitenkin voitti lopulta ottelusarjan ja eteni finaaliin otteluvoitoin 4–3. Malinen voitti kauden päätteeksi SM-pronssia. Huhtikuussa 2018 hänen sopimuksensa HIFK:n kanssa purettiin yhteisymmärryksessä.

Kaudeksi 2018–2019 Malinen palasi kolmivuotisella sopimuksella Tapparaan. Hän jakoi joukkueen sisäisen tehotilaston voiton Tomáš Záborskýn kanssa lukemalla +16. Mestarien liigassa Malinen oli Tapparan paras pistemies ja syöttäjä tehoilla 2+10=12. Hän voitti kauden päätteeksi SM-pronssia.

Malinen siirtyi kaudeksi 2021–2022 vuoden mittaisella sopimuksella Tanskan Metal Ligaenin Herning Blue Foxiin. Hän oli tehoilla 12+31=43 joukkueen paras pistemies ja hän jakoi sisäisen pistepörssin voiton Mathias Bau Hansenin kanssa. He jakoivat koko liigan pistepörssin seitsemännen sijan.

Kauden 2022–2023 Malinen oli kokonaan pelaamatta. Elokuussa 2023 hän siirtyi alustavasti marraskuun maaottelutaukoon asti kestävällä sopimuksella Mestis-joukkue Iisalmen Peli-Karhuihin. Malinen nimettiin kaudeksi 2023–024 joukkueen kapteeniksi. Lokakuussa 2023 hän palasi SM-liigaan ja siirtyi kahden ottelun lainasopimuksella JYPiin paikkaamaan hyökkäyksen loukkaantumisia. Joukkuetta valmensivat Maliselle Tapparasta ja alle 20-vuotiaiden maajoukkueesta tuttu Jukka Rautakorpi sekä hänen kanssaan Tapparassa pelannut Ville Nieminen. Lainasopimuksensa päätyttyä Malinen käytti hänen IPK-sopimuksessaan olleen option SM-liigaan siirtymisestä ja Malinen teki JYPin kanssa 12. tammikuuta 2024 asti kestävän sopimuksen. Pari päivää ennen lyhyen sopimuksensa päättymistä hän teki seuran kanssa loppukauden kattavan jatkosopimuksen.

### Maajoukkueura

Malinen pelasi alle 20-vuotiaiden MM-kilpailuissa vuonna 2008. Yhteensä hän on pelannut 18 nuorten ja 11 poikien maaottelua. Suomen A-maajoukkueessa Malinen on pelannut kahdeksan ottelua tehopistein 1+3=4. Hän teki A-maajoukkuedebyyttinsä Euro Hockey Challengessa 7. huhtikuuta 2016 Porissa Slovakiaa vastaan. Malinen merkittiin Suomen kakkossentteriksi laidoilleen Antti Erkinjuntti ja Antti Tyrväinen. Hänen ensimmäinen A-maajoukkuemaalinsa syntyi Malisen kolmannessa ottelussa 15. huhtikuuta 2016 Sarpsborgissa Norjaa vastaan. Hän putosi viimeisten joukossa Suomen MM-leiriryhmästä vuoden 2016 turnaukseen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | KalPa | A-SM | 29 | 2 | 5 | 7 | 4 | 4 | 0 | 0 | 0 | 2 |
| 2006–2007 | KalPa | A-SM | 40 | 9 | 18 | 27 | 6 | 3 | 0 | 1 | 1 | 2 |
|  | KalPa | SM-liiga | 2 | 0 | 0 | 0 | 0 | – | – | – | – | – |
|  | Suomi U20 | Mestis | 4 | 1 | 0 | 1 | 0 | – | – | – | – | – |
| 2007–2008 | KalPa | A-SM | 30 | 9 | 22 | 31 | 8 | 11 | 2 | 5 | 7 | 4 | JMM | 6 | 1 | 0 | 1 | 0 |
|  | KalPa | SM-liiga | 18 | 0 | 0 | 0 | 0 | – | – | – | – | – |
|  | Suomi U20 | Mestis | 4 | 0 | 1 | 1 | 0 | – | – | – | – | – |
| 2008–2009 | KalPa | A-SM | 6 | 0 | 4 | 4 | 0 | 1 | 0 | 0 | 0 | 0 |
|  | KalPa | SM-liiga | 39 | 4 | 0 | 4 | 2 | 3 | 0 | 0 | 0 | 0 |
|  | Jokipojat | Mestis | 7 | 2 | 5 | 7 | 0 | – | – | – | – | – |
| 2009–2010 | KalPa | A-SM | 5 | 2 | 6 | 8 | 0 | – | – | – | – | – |
|  | KalPa | SM-liiga | 10 | 0 | 1 | 1 | 2 | – | – | – | – | – |
|  | SaPKo | Mestis | 3 | 1 | 0 | 1 | 0 | – | – | – | – | – |
|  | Jokipojat | Mestis | 16 | 5 | 4 | 9 | 8 | 9 | 5 | 4 | 9 | 2 |
| 2010–2011 | KalPa | SM-liiga | 4 | 0 | 0 | 0 | 2 | – | – | – | – | – |
|  | Jokipojat | Mestis | 27 | 9 | 19 | 28 | 6 | – | – | – | – | – |
|  | SaPKo | Mestis | 15 | 4 | 5 | 9 | 8 | – | – | – | – | – |
| 2011–2012 | Jukurit | Mestis | 36 | 16 | 18 | 34 | 6 | 6 | 1 | 2 | 3 | 0 |
| 2012–2013 | Tappara | SM-liiga | 59 | 3 | 8 | 11 | 8 | 15 | 1 | 2 | 3 | 2 |
| 2013–2014 | Tappara | SM-liiga | 60 | 6 | 13 | 19 | 4 | 20 | 2 | 2 | 4 | 6 |
| 2014–2015 | Tappara | SM-liiga | 58 | 16 | 15 | 31 | 26 | 20 | 0 | 10 | 10 | 4 |
| 2015–2016 | KooKoo **(A)** | SM-liiga | 51 | 12 | 30 | 42 | 8 | – | – | – | – | – |
| 2016–2017 | KooKoo **(A)** | SM-liiga | 40 | 3 | 21 | 24 | 20 | – | – | – | – | – |
|  | HIFK | SM-liiga | 10 | 0 | 2 | 2 | 0 | 13 | 3 | 1 | 4 | 4 |
| 2017–2018 | HIFK | SM-liiga | 55 | 12 | 20 | 32 | 2 | 13 | 3 | 7 | 10 | 4 |
| 2018–2019 | Tappara | SM-liiga | 51 | 13 | 16 | 29 | 6 | 11 | 1 | 2 | 3 | 6 |
| 2019–2020 | Tappara | SM-liiga | 41 | 5 | 18 | 23 | 2 | – | – | – | – | – |
| 2020–2021 | Tappara | SM-liiga | 55 | 5 | 6 | 11 | 16 | 9 | 1 | 2 | 3 | 2 |
| 2021–2022 | Herning Blue Fox | Tanska | 43 | 12 | 31 | 43 | 14 | 4 | 0 | 1 | 1 | 4 |
| 2022–2023 | ei pelannut |  |  |  |  |  |  |  |  |  |  |  |
| 2023–2024 | IPK **(C)** | Mestis | 4 | 0 | 3 | 3 | 0 | – | – | – | – | – |
|  | JYP | SM-liiga | 49 | 6 | 7 | 13 | 10 | – | – | – | – | – |
| 15 kautta | yhteensä | SM-liiga | 602 | 85 | 157 | 242 | 98 | 104 | 11 | 26 | 37 | 28 |
| 1 kausi | yhteensä | Tanska | 43 | 12 | 31 | 43 | 14 | 4 | 0 | 1 | 1 | 4 |
| 7 kautta | yhteensä | Mestis | 116 | 38 | 55 | 93 | 28 | 15 | 6 | 6 | 12 | 2 |

Lähteet
-------

* Jarkko Malinen The Internet Hockey Databasessa (englanniksi)
* Jarkko Malinen Eurohockey-sivustolla (englanniksi)
* Jarkko Malinen *Elite Prospects*. Everysport Media Group AB.  (englanniksi)

### Viitteet

1. 1 2  Malinen ei jatka KalPassa – siirtyy Jokipoikiin *Jatkoaika.com*.  11.11.2010. Jatkoaika r.y. Viitattu 18.2.2011.
2. ↑  Jarkko Malinen *hifk.fi*. Oy HIFK Hockey AB.  Arkistoitu 4.10.2017. Viitattu 4.10.2017.
3. 1 2 3 4 5 6 7 8 9 10 11  Jarkko Malinen *Elite Prospects*. Everysport Media Group AB.  (englanniksi)
4. ↑  KooKoon Josh Green ansaitsi yli 90 000 euroa — katso lista urheilijoista *kouvolansanomat.fi*.  1.11.2016. Kouvolan Sanomat. Viitattu 16.5.2018.
5. ↑  Jarkko Malinen *Jatkoaika.com*. Jatkoaika r.y. Viitattu 24.4.2018.
6. ↑  Elite Prospects - KalPa U20 *eliteprospects.com*. Everysport Media Group AB. Viitattu 29.4.2019. (englanniksi)
7. ↑  Seppänen, Antti: Jarkko Maliselle 400 ottelua täyteen *liiga.fi*.  19.2.2018. Jääkiekon SM-liiga Oy. Viitattu 13.6.2021.
8. ↑  Elite Prospects - KalPa U20 *eliteprospects.com*. Everysport Media Group AB. Viitattu 29.4.2019. (englanniksi)
9. ↑  Alamettälä, Mika: Ilves otti pisteet hyvän kolmannen erän turvin *Jatkoaika.com*.  18.9.2008. Jatkoaika r.y. Viitattu 13.6.2021.
10. ↑  Mäkiaho Kuopioon, Malinen Joensuuhun *Jatkoaika.com*.  18.11.2008. Jatkoaika r.y. Viitattu 18.2.2011.
11. ↑  Ari Ahonen ja Tommi Miettinen vahvistavat KalPaa *Jatkoaika.com*.  14.4.2009. Jatkoaika r.y. Viitattu 18.2.2011.
12. ↑  KalPan Malinen Jokipoikiin lainalle *Jatkoaika.com*.  28.10.2009. Jatkoaika r.y. Viitattu 18.2.2011.
13. ↑  Malinen vahvistamaan SaPKoa *Jatkoaika.com*.  15.1.2010. Jatkoaika r.y. Viitattu 18.2.2011.
14. ↑  Malinen loppukaudeksi Jokipoikiin *Jatkoaika.com*.  29.1.2010. Jatkoaika r.y. Viitattu 18.2.2011.
15. ↑  KalPa lainaa pelaajia SaPKoon *Jatkoaika.com*.  13.9.2010. Jatkoaika r.y. Viitattu 18.2.2011.
16. ↑  Jokipojat lainaa Malisen KalPaan *Jatkoaika.com*.  4.1.2011. Jatkoaika r.y. Viitattu 18.2.2011.
17. ↑  Jukurit julkaisi pelaajarunkonsa, mukana nimekkäitä vahvistuksia *Jatkoaika.com*.  15.4.2011. Jatkoaika r.y. Viitattu 11.8.2011.
18. ↑  Elite Prospects - Jukurit *eliteprospects.com*. Everysport Media Group AB. Viitattu 29.4.2019. (englanniksi)
19. ↑  Tappara julkisti ensi kauden joukkueensa *Jatkoaika.com*.  15.4.2011. Jatkoaika r.y. Viitattu 1.10.2012.
20. ↑  Tappara esitteli ensi kauden joukkueensa *liiga.fi*.  2.5.2012. Jääkiekon SM-liiga Oy. Viitattu 7.5.2012.
21. ↑  Härkönen, Tuomas: Tapparan pelaaja-arvostelut 2012–2013 *Jatkoaika.com*.  12.6.2013. Jatkoaika r.y. Viitattu 10.7.2013.
22. ↑  Elite Prospects - Tappara *eliteprospects.com*. Everysport Media Group AB. Viitattu 29.4.2019. (englanniksi)
23. ↑  Laine, Eveliina: Tapparan pelaaja-arvostelut 2013–2014 – Särkänniemi-ketjun esiinmarssi *Jatkoaika.com*.  11.5.2014. Jatkoaika r.y. Viitattu 17.5.2014.
24. ↑  Elite Prospects - Tappara *eliteprospects.com*. Everysport Media Group AB. Viitattu 29.4.2019. (englanniksi)
25. ↑  KooKoo julkisti Liiga-joukkueensa rungon – Malinen siirtyy Kouvolaan *Jatkoaika.com*.  6.5.2015. Jatkoaika r.y. Viitattu 12.5.2015.
26. ↑  Vallinista KooKoon kapteeni *Jatkoaika.com*.  21.8.2015. Jatkoaika r.y. Viitattu 21.8.2015.
27. ↑  Elite Prospects - KooKoo *eliteprospects.com*. Everysport Media Group AB. Viitattu 29.4.2019. (englanniksi)
28. ↑  KooKoon sairastuvalle lisää täytettä – Malinen sivuun viikoiksi *Jatkoaika.com*.  12.1.2016. Jatkoaika r.y. Viitattu 12.3.2016.
29. ↑  KooKoo ja HIFK vaihtoivat pelaajia − nuoria hyökkääjiä vastineeksi kärkipelaajista *Jatkoaika.com*.  12.7.2017. Jatkoaika r.y. Viitattu 12.2.2017.
30. ↑  Selin korvaa Törmäsen HIFK:n käskyttäjänä – Runkopelaajille jatkosopimuksia *Jatkoaika.com*.  8.5.2017. Jatkoaika r.y. Viitattu 8.5.2017.
31. ↑  Elite Prospects - HIFK *eliteprospects.com*. Everysport Media Group AB. Viitattu 29.4.2019. (englanniksi)
32. ↑  Thorell alusti rankkarimaalillaan välieräsarjan tasoituksen *ess.fi*.  9.4.2018. Hämeen Media Oy. Viitattu 24.3.2024.
33. ↑  Malinen ja Mieho eivät jatka HIFK:ssa − sopimukset purettu yhteisymmärryksessä *Jatkoaika.com*.  23.4.2018. Jatkoaika r.y. Viitattu 24.4.2018.
34. ↑  Tapparalle kaksi hyökkääjäsopimusta *tappara.fi*.  15.5.2018. Tamhockey Oy. Viitattu 15.5.2018.
35. ↑  Elite Prospects - Tappara *eliteprospects.com*. Everysport Media Group AB. Viitattu 29.4.2019. (englanniksi)
36. ↑  Seppä, Lassi: Herningiin matkaa lisää suomalaisia − Jarkko Malinen on Blue Foxin tuorein värväys *Jatkoaika.com*.  30.7.2021. Jatkoaika r.y. Viitattu 30.7.2021.
37. ↑  Elite Prospects - Denmark Stats 2021-2022 *eliteprospects.com*. Everysport Media Group AB. Viitattu 12.10.2023. (englanniksi)
38. ↑  Jarkko Malinen ja Paavo Kohonen IPK-paitaan, Eetu Randelin lainalle Tapparaan *ipk.fi*.  4.8.2023. IPK Hockey Oy. Viitattu 12.10.2023.
39. ↑  IPK:n kapteenisto kaudella 2023-2024! *facebook.com*.  19.9.2023. IPK Hockey Oy. Viitattu 12.10.2023.
40. ↑  Jarkko Malinen saapuu vahvistamaan JYPin hyökkäysosastoa kahden pelin sopimuksella. *facebook.com*.  3.10.2023. JYP Jyväskylä Oy. Viitattu 12.10.2023.
41. ↑  Jarkko Malinen jatkaa JYPissä pätkäsopimuksella *jypliiga.fi*.  12.10.2023. JYP Jyväskylä Oy. Viitattu 12.10.2023.
42. ↑  Löfman, Heikki: Kokenut keskushyökkääjä Jarkko Malinen jatkaa JYP-​paidassa *ksml.fi*.  10.1.2024. Keski-Suomen Media Oy. Viitattu 12.1.2024.
43. ↑  Pelaajat – M *tappara.fi*. Tamhockey Oy. Viitattu 24.4.2018.
44. ↑  Tilanne 24.4.2018
45. ↑  Finland vs Slovakia – EHC – Euro Hockey Challenge – boxscore *pointstreak.com*.  7.4.2016. Pointstreak Sports Technologies Inc. Viitattu 24.4.2018.
46. ↑  Tässä Leijonien kentälliset - suora lähetys TV2:ssa *yle.fi*.  7.4.2016. Yleisradio Oy. Viitattu 13.6.2021.
47. ↑  Norway vs Finland – EHC – Euro Hockey Challenge – boxscore *pointstreak.com*.  15.4.2016. Pointstreak Sports Technologies Inc. Viitattu 24.4.2018.
48. ↑  KooKoon Lehtonen ja Malinen eivät mahtuneet MM-joukkueeseen — katso kovatasoinen nimilista tästä *kouvolansanomat.fi*.  1.5.2016. Kaakon Viestintä Oy.  Arkistoitu 2.5.2016. Viitattu 2.5.2016.

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta